कपिल शर्मा के कोस्टार ने उड़ाया नवजोत सिंह सिद्धू का मजाक तो अर्चना पूरन सिंह का यूं आया रिएक्शन  
कपिल शर्मा के कोस्टार ने उड़ाया सिद्धू के जाने पर मजाक
अर्चना पूरन सिंह ने दिया दमदार रिएक्शन
'द कपिल शर्मा शो' का वीडियो हुआ वायरल
The Kapil Sharma Show: सोनी टीवी के दमदार कॉमेडी शो 'द कपिल शर्मा शो' में इस हफ्ते बॉलीवुड के जबरदस्त एक्टर ऋतिक रोशन (Hrithik Roshan) और एक्ट्रेस वाणी कपूर (Vani Kapoor) अपनी अपकमिंग फिल्म वॉर का प्रमोशन करने आएंगे. ऋतिक के आने पर 'द कपिल शर्मा शो' (The Kapil Sharma Show) के को-स्टार उनके साथ मिलकर ढेर सारी मस्ती करते हैं. लेकिन तभी 'द कपिल शर्मा शो' में कीकू शारदा किसी बात पर नवजोत सिंह सिद्धू के जाने का मजाक उड़ाने लगते हैं, जिस पर अर्चना पूरन सिंह जबरदस्त रिएक्शन देती हैं. कीकू शारदा (Kiku Sharda) के मजाक पर अर्चना पूरन सिंह का यह रिएक्शन देखने लायक होता है.  
A post shared by Sony Entertainment Television (@sonytvofficial) on Sep 26, 2019 at 8:03am PDT
दरअसल, शो के दौरान आए कीकू शारदा ऋतिक रोशन को देखकर बोलते हैं कि वॉर में आप ही जीतेंगे. इस पर कपिल शर्मा उन्हें जवाब देते हैं कि कभी-कभी चेले भी आगे निकल जाते हैं. कपिल शर्मा की यह बात सुनकर कीकू शारदा ने कहा,"आगे का तो मुझे पता नहीं, हमारे शो से तो गुरु ही निकल गए." कीकू शारदा की यह बात सुनकर अर्चना पूरन सिंह जोर से ठहाके लगाकर हंसने लगती हैं. 'द कपिल शर्मा शो' (The Kapil Sharma Show) का यह वीडियो सोशल मीडिया पर भी खूब वायरल हो रहा है. 
A post shared by Kapil Sharma (@kapilsharma) on Sep 25, 2019 at 12:34am PDT
बता दें कि इसके अलावा 'द कपिल शर्मा शो' (The Kapil Sharma Show) का एक और वीडियो सबका खूब ध्यान खींच रहा था. इस वीडियो में ऋतिक रोशन कपिल शर्मा को डांस सिखाते नजर आ रहे हैं. वीडियो में ऋतिक रोशन का अंदाज और उनका डांस तारीफ के लायक है. इन सबसे इतर द कपिल शर्मा शो टीआरपी के रेस में हमेशा आगे रहता है. शो का कंटेंट हो या इसके कलाकार, दर्शकों को हर हफ्ते खूब हंसाते हैं.